wannaphong/clean_thaiwikipedia huggingface dataset:
# ลุยโลกลึกลับ
ลุยโลกลึกลับ  เป็นภาพยนตร์ประเภทคอมพิวเตอร์แอนิเมชันแนววิทยาศาตร์ ผจญภัย ที่ฉายในปี พ.ศ. 2565 อำนวยการสร้างโดยวอลต์ดิสนีย์แอนิเมชันสตูดิโอส์และจัดจำหน่ายโดยวอลต์ดิสนีย์สตูดิโอส์โมชันพิกเชอส์ เป็นภาพยนตร์แอนิเมชันลำดับที่ 61 ที่สร้างโดยสตูดิโอ ภาพยนตร์กำกับโดยดอน ฮอล เขียนบทและร่วมกำกับโดย Qui Nguyen อำนวยการสร้างโดยรอย คอนลิ ผู้พากย์เสียงตัวละครหลักได้แก่ เจค จิลเลินฮาล, เดนนิส เควด, Jaboukie Young-White, Gabrielle Union และ Lucy Liu เรื่องราวเกี่ยวกับครอบครัวเคลด ครอบครัวนักสำรวจที่เดินทางลงไปยังใต้พื้นผิวของดาวเคราะห์ลึกลับชื่ออวาโลเนียซึ่งมีสิ่งมีชีวิตเหนือจริงต่าง ๆ อาศัยอยู่ 

ภาพยนตร์ได้รับแรงบันดาลใจจากนิยายดังในพัลพ์แมกกาซีนจากช่วงต้นศตวรรษที่ 20 ภาพยนตร์ยังให้ความเคารพแก่ภาพยนตร์แนววิทยาศาสตร์ในอดีตเช่น Journey to the Center of the Earth และ King Kong

ลุยโลกลึกลับฉายรอบปฐมทัศน์ที่โรงภาพยนตร์เอลคาพิตันในลอสแอนเจลิสเมื่อวันที่ 15 พฤศจิกายน พ.ศ. 2565 ออกฉายในในประเทศสหรัฐอเมริกาในวันที่ 23 พฤศจิกายน พ.ศ. 2565 และในประเทศไทยในวันที่ 24 พฤศจิกายน พ.ศ. 2565

 นักพากย์ 
 เจค จิลเลินฮาล รับบท เซิร์ชเชอร์ เคลด ชาวไร่ ลูกชายของเยเกอร์ สามีของเมริเดียน และพ่อของอีธาน
 เดนนิส เควด รับบท เยเกอร์ เคลด พ่อของเซิร์ชเชอร์และปู่ของอีธาน
 Jaboukie Young-White รับบท อีธาน เคลด ลูกชายอายุ 16 ปีของเซิร์ชเชอร์ 
 Gabrielle Union รับบท เมริเดียน เคลด ภรรยาของเซิร์ชเชอร์และแม่ของอีธาน
 Lucy Liu รับบท คัลลิสโต มัล ประธานาธิบดีแห่งดินแดนอาวาโลเนียและผู้นำคณะสำรวจในโลกลึกลับ
 Karan Soni รับบท แคสเปียน สมาชิกในคณะสำรวจโลกลึกลับ
 Alan Tudyk รับบท ดัฟเฟิล นักบินของคณะสำรวจโลกลึกลับ 
 Tudyk ยังรับบทเป็นผู้บรรยายในช่วงต้นของภาพยนตร์และยังรับบทเป็นผู้ประกาศทางวิทยุ 
 Adelina Anthony รับบท กัปตันพัลค์ รองผู้นำคณะสำรวจโลกลึกลับ
 Abraham Benrubi รับบท ลอนนี่ เรดเชิร์ต สมาชิกร่างใหญ่ของคณะสำรวจโลกลึกลับ 
 Jonathan Melo รับบท ดิอาโซ คนรักของอีธาน
 Nik Dodani รับบท คาร์เดซ เพื่อนคนหนึ่งของอีธาน
 Francesca Reale รับบท อาซิมุธ เพื่อนคนหนึ่งของอีธาน

 การฉาย 
ลุยโลกลึกลับออกฉายรอบปฐมทัศน์ที่โรงภาพยนตร์เอลคาพิตันในฮอลลีวูด นครลอสแอนเจลิสเมื่อวันที่ 15 พฤศจิกายน พ.ศ. 2565 ตามด้วยการออกฉายทั่วโลก ภาพยนตร์ออกฉายในโรงภาพยนตร์ในประเทศสหรัฐอเมริกาเมื่อวันที่ 23 พฤศจิกายน พ.ศ. 2565 และออกฉายในโรงภาพยนตร์ในประเทศไทยเมื่อวันที่ 24 พฤศจิกายน พ.ศ. 2565 

ลุยโลกลึกลับไม่ได้เข้าฉายในบางภูมิภาค เนื่องจากการค้านของดิสนีย์ต่อข้อกำหนดในบางท้องถิ่นเกี่ยวกับการฉายภาพยนตร์ บริษัทจึงประกาศในวันที่ 8 มิถุนายน พ.ศ. 2565 ว่าลุยโลกลึกลับจะไม่ออกฉายในโรงภาพยนตร์ในประเทศฝรั่งเศสและจะส่งตรงไปฉายทางดิสนีย์+ในภูมิภาคแทนหลังภาพยนตร์ออกฉายในภูมิภาคอื่นแล้ว และเดดไลน์ฮอลลีวูด รายงานว่าดิสนีย์ถอนการเข้าฉายในโรงภาพยนตร์ใน 20 ประเทศ หลัก ๆ เป็นประเทศในตะวันออกกลาง แอฟริกา เอเชียใต้ และจีน เนื่องจากในภาพยนตร์มีตัวละครหลักที่เป็นเกย์คืออีธาน เคลด ทั้งนี้เพื่อป้องกันการเซ็นเซอร์เนื้อหาที่อ้างอิงถึง LGBTQ+ ในภูมิภาคเหล่านี้ เนื่องจากเส้นเรื่องหลักของภาพยนตร์มีการเล่าถึงเรื่องที่อีธานหลงรักผู้ชายอีกคน

ภาพยนตร์เรื่องนี้เป็นเรื่องแรกที่มีโลโก้ของดิสนีย์ฉลองครบรอบ 100 ปี เนื่องในโอกาสที่บริษัทเดอะวอลต์ดิสนีย์ครบรอบหนึ่งศตวรรษในปี พ.ศ. 2566 สร้างสรรค์โดย Disney Studios Content และ Industrial Light & Magic คริสโตเฟ เบ็กเรียบเรียงดนตรีใหม่ให้กับเพลง "เวนยูวิซอะพอนเดอะสตาร์"

 หมายเหตุ
# สถาบันจิตเวชศาสตร์สมเด็จเจ้าพระยา
สถาบันจิตเวชศาสตร์สมเด็จเจ้าพระยา (หรือที่รู้จักในชื่อโรงพยาบาลสมเด็จเจ้าพระยา) เป็นโรงพยาบาลจิตเวชในเขตคลองสาน กรุงเทพมหานคร ประเทศไทย ซึ่งอาคารหลังเดิมได้รับการออกแบบโดยสถาปนิกชาวอังกฤษและดูแลโดยแพทย์ชาวอังกฤษ ดร. มอร์เดน คาร์ธิว ที่ได้รับการก่อตั้งขึ้นในฐานะเป็นโรงพยาบาลคนเสียจริตScull, Andrew (ed.) (2014). "Cultural Sociology of Mental Illness: An A-to-Z Guide." SAGE Publications ในฐานะโรงพยาบาลจิตเวชแห่งแรกและเป็นโรงพยาบาลที่เก่าแก่ที่สุดอันดับสองของประเทศไทย โรงพยาบาลแห่งนี้จึงเป็นที่รู้จักในฐานะผู้บุกเบิกการรักษาผู้ป่วยทางจิตอย่างมีมนุษยธรรมภายในประเทศ

 ประวัติ 
โรงพยาบาลนี้ได้รับการก่อตั้งขึ้นตามพระบรมราชโองการของพระบาทสมเด็จพระจุลจอมเกล้าเจ้าอยู่หัวใน พ.ศ. 2432 โดยเริ่มแรกมีเนื้อที่ห้าไร่ริมฝั่งแม่น้ำเจ้าพระยา ทศวรรษต่อมา ได้ย้ายมาอยู่ที่วิทยาเขต 44 ไร่ในปัจจุบัน ชื่อเดิมของโรงพยาบาลนี้คือ "โรงพยาบาลคนเสียจริต" (Hospital for the Mentally Ill) ซึ่งต่อมาได้เปลี่ยนเป็น "โรงพยาบาลโรคจิตต์ธนบุรี" (Thon Buri Psychosis Hospital) ครั้นเมื่อฝน แสงสิงแก้ว เข้ารับตำแหน่งผู้อำนวยการโรงพยาบาลจิตเวช เขาได้เปลี่ยนชื่อเป็น "โรงพยาบาลสมเด็จเจ้าพระยา" ใน พ.ศ. 2497 เพื่อขจัดมลทินที่เกี่ยวข้องกับชื่อเดิมของโรงพยาบาล โดยชื่อใหม่นี้คือชื่อถนนสมเด็จเจ้าพระยาที่ก่อตั้งสถาบัน ต่อมา ใน พ.ศ. 2498 โรงพยาบาลนี้ได้เริ่มจัดโปรแกรมการฝึกเพื่อเพิ่มความเชี่ยวชาญในด้านจิตเวชศาสตร์และสุขภาพจิต ไม่นานหลังจากที่สมาคมจิตแพทย์แห่งประเทศไทยได้รับการก่อตั้ง

คลินิกสุขวิทยาจิตเปิดขึ้นในโรงพยาบาลสมเด็จเจ้าพระยาหลังจากประสบความสำเร็จในการฝึกอบรมจากทีมผู้เชี่ยวชาญที่ศึกษาสุขวิทยาจิต, จิตเวชศาสตร์เด็ก, จิตวิทยาคลินิก และสังคมสงเคราะห์จิตเวช โดยส่วนนี้ได้ขยายเพิ่มเติมเพื่อให้บริการจิตใจผู้ป่วยนอก เมื่อก่อตั้งศูนย์สุขภาพจิตเด็ก โรงพยาบาลดังกล่าวได้เริ่มให้บริการผู้ป่วยนอกใน พ.ศ. 2513 เนื่องจากการขาดแคลนบุคลากร

โรงพยาบาลนี้ได้รับการยกฐานะเป็นแผนกตามพระราชกฤษฎีกาปรับโครงสร้างกรมการแพทย์ พ.ศ. 2517 ครั้น พ.ศ. 2545 โรงพยาบาลดังกล่าวได้เปลี่ยนชื่อเป็น "สถาบันจิตเวชศาสตร์สมเด็จเจ้าพระยา"

ทั้งนี้ วิทยาเขตของสถาบันมีต้นไม้อายุมากกว่าหนึ่งศตวรรษ ซึ่งนายแพทย์ สินเงิน สุขสมปอง ผู้อำนวยการโรงพยาบาล เชื่อว่าความเขียวขจีช่วยให้ผู้ป่วยจิตสงบได้ ผู้บริหารไม่ยอมตัดต้นไม้เพื่อขยายพันธุ์ และเชิญบุคคลสำคัญให้ปลูกต้นไม้ในโอกาสพิเศษ
 
 ดูเพิ่ม 
 โรงพยาบาลศรีธัญญา
# จินเจอร์ กอนซากา
จินเจอร์ กอนซากา (เกิด 17 พฤษภาคม ค.ศ. 1983) เป็นนักแสดงตลกชาวอเมริกัน เธอแสดงเป็น นิกกี้ รามอส เพื่อนสนิทของ เจนนิเฟอร์ วอลเตอร์ส/ชี-ฮัลค์ ในซีรีส์ของดิสนีย์+เรื่อง ชี-ฮัลค์: ทนายสายลุย

 ผลงานการแสดง 

 ภาพยนตร์ 
+รายชื่อภาพยนตร์ที่เข้าฉาย พร้อมปี ชื่อเรื่อง และบทบาทที่แสดง ปี ค.ศ. เรื่อง บทบาท หมายเหตุ 2012 เท็ด จีน่า 2014 ใครสักคนแต่งงานกับแบร์รี่ ฮวนนิต้า 2016 ดีน จิลล์ 2017 ตามตัวอักษรก่อนแอรอน เฮเลน 2020 แบดเทราปี มิแรนดา
# มนาสลุ
มนาสลุ (Manaslu) บ้างทับศัพท์เป็น มนัสลู เป็นภูเขาที่สูงที่สุดเป็นอันดับแปดของโลก ที่ความสูง  จากระดับน้ำทะเล เป็นส่วนหนึ่งของมานสิริหิมัล ซึ่งเป็นส่วนหนึ่งของหิมาลัยในเนปาล ชื่อมนาสลุแปลว่า "เขาแห่งวิญญาณ" มาจากคำสันสกฤต มนส แปลว่าผู้มีปัญญาหรือดวงวิญญาณ การพิชิตเขามนาสลุครั้งแรกสำเร็จในวันที่ 9 พฤษภาคม 1956 โดย Toshio Imanishi และ Gyalzen Norbu จากญี่ปุ่น ว่ากันว่า "มนาสลุเป็นภูเขาของชาวญี่ปุ่น เหมือนที่ชาวบริเตนมองเอเวอเรสต์เป็นเขาของตน" อันเนื่องมาจากความพยายามที่ล้มเหลวหลายครั้งของชาวบริเตนในการพิชิตเขาเอเวอเรสต์ก่อนที่เอ็ดมันด์ ฮิลลารี จะพิชิตเขาสำเร็จMayhew, p. 326

ยอดเขาของมนาสลุถือว่าสูงที่สุดในอำเภอโกรข่า และตั้งอยู่ห่างไป  ทางตะวันออกของอันนาปุรนะ เนื่องด้วยลักษณะสันเขาที่ยาวและยังเต็มไปด้วยหุบเขาธารน้ำแข็ง ทำให้สามารถปีนมนาสลุได้จากทุกทิศทาง ก่อนจะมาถึงยอดเขาที่ชันขึ้นในตอนปลายเหนือภูมิทัศน์โดยรอบ ลักษณะนี้ยังสามารถเห็นได้แม้จากไกล ๆ

ภูมิภาคมนาสลุมีตัวเลือกในการไต่เขามากมาย เส้นทางไต่เขาที่นิยมที่สุดของมนาสลุมีความยาว  และได้รับการอนุมัติให้ไต่ในเส้นทางนี้ได้ในปี 1991 โดยรัฐบาลเนปาล เส้นทางนี้เป็นการเดินตรมเส้นทางค้าเกลือในสมัยโบราณ ไปตามแม่น้ำพุทธิคันทกี ขาไปจะสามารถมองเห็นยอดเขารวม 10 ยอดที่สูงกว่า  ในจำนวนนี้มีอยู่สองสามเขาที่สูงเกิน  จุดสูงสุดในเส้นทางไต่เขาคือพื้นที่ลารกยา-ลา ซึ่งอยู่สูง  จากระดับน้ำทะเล ข้อมูลจากพฤษภาคม 2008 มีการไต่เขามนาสลุแล้ว 297 ครั้ง และมีการเสียชีวิตขณะไต่เขาอยู่ที่ 53 ราย

ด้านสามด้านของเขามนาสลุมีลักษณะเป็นขั้นบันไดไล่ระดับลงมา มีการอยู่อาศัยและทำการเกษตรอยู่บ้างประราย นอกจากการพิชิตเขามนาสลุแล้ว การเดินเท้าทางไกล (trekking) ยังเป็นอีกหนึ่งกิจกรรมยอดนิยมในมนาสลุ โดยเฉพาะในฐานะส่วนหนึ่งของวงมนาสลุ ซึ่งเป็นเส้นทางเดินเท้าทางไกลที่นิยมของเนปาลReynolds, pp. 11–15 นอกจากนี้ "มนาสลุหิมัล" ซึ่งเป็นชื่อที่รู้จักกันในบรรดานักเดินเท้าทางไกล ยังเป็นจุดที่สามารถมองเห็นทิวของเขาหิมาลัย รวมถึงยังมีโอกาสให้ได้ติดต่อมีปฏิสัมพันธ์กับกลุ่มชาติพันธุ์พื้นเมืองต่าง ๆ ในหมู่บ้านที่กระจัดกระจายไปทั่วมนาสลุReynolds, p. 9 อย่างไรก็ดี เส้นทางเดินเท้าทางไกลนี้เป็นการเดินเท้าไปตามภูมิประเทศแบบภูเขา ซึ่งมีความเสี่ยงต่อสภาพอากาศแปรปรวน ฝน ดินถล่ม นอกจากนี้ยังมีอาการป่วยอย่างอุณหภูมิร่างกายต่ำ และ อาการเมาที่สูง ไปจนถึงการปะกับจามรี ทำให้เส้นทางเดินนี้เป็นเหมือนการทดสอบความทนทานของร่างกายReynolds, p. 8

ในเดือนธันวาคม 1998 ได้มีการประกาศพื้นที่อนุรักษ์มนาสลุภายใต้กฎหมายการอนุรักษ์พื้นที่ทางธรรมชาติของเนปาล มีพื้นที่อนุรักษ์รวม  ภายใต้ National Trust for Nature Conservation (NTNC) เพื่ออนุรักษ์และจัดการทรัพยากรทางธรรมชาติอย่างยั่งยืน, สนับสนุนการท่องเที่ยวเชิงอนุรักษ์ และเพื่อช่วยเหลือสภาพความเป็นอยู่และสร้างรายได้แก่คนในพื้นที่มนาสลุ
# จอน บาส
จอน เบส (เกิด 22 กันยายน พ.ศ. 2532) เป็นนักแสดงชาวอเมริกัน เขามีชื่อเสียงจากบทบาทในเรื่อง ชี-ฮัลค์: ทนายสายลุย, ซูเปอร์ปั้ม, เบย์วิช และซีรีส์ตลกเรื่อง บิ๊กไทม์อินฮอลลีวู้ด, เอฟแอล

 ผลงานการแสดง 

 ภาพยนตร์ 
 ปี ค.ศ. เรื่อง บทบาท หมายเหตุ 2012 แอดไวซ์ำ อีวาน หนังสั้น 2014 เดอะรีฟริเกอเรเตอร์ โฮวี หนังสั้น 2015 แรทเตอร์ เกร็ก 2015 เจนว้อนอะบอยเฟรนด์ สตีฟ 2016 เลิฟวิง ฟิลิป เฮิร์ชคอป 2017 ออลไนท์เตอร์ เทรเวอร์ 2017 เบย์วิช รอนนี่ กรีนบอม 2017 โพสต์-ปาร์ตี้ ดีแลน หนังสั้น 2017 เมทคิวตี้ นิค หนังสั้น 2017 เกมของมอลลี่ เชลลี ฮาบิบ 2018 ด็อกเดยส์ การ์เร็ต 2019 ดาบแห่งความไว้วางใจ นาธาเนียล 2019 พลัส วัน คาร์เทลลี
# จอช เซการ์รา
จอช เซการ์รา (เกิด 3 มิถุนายน พ.ศ. 2529) เป็นนักแสดงชาวอเมริกัน เขามีชื่อเสียงจากบทบาทในซีรีส์โทรทัศน์เรื่อง ดิอิเล็กทรอนิกส์คอมพานี, ไซเรนส์ และ แอร์โรว์ รวมถึงเป็นผู้ริเริ่มบทบาทของ เอมิลิโอ เอสเตฟาน ในละครเพลงเรื่อง ออนยัวร์ฟีท! ผลงานทางโทรทัศน์อื่น ๆ ของเขาได้แก่ ชิคาโก พี.ดี., ดิอาเธอร์ทู และ ออเรนจ์อิสเดอะนิวแบล็ก ในขณะที่ผลงานการแสดงละครเวทีของเขา ได้แก่ ละครเพลงเรื่อง ลิซิสตราตา โจนส์ และ ด็อกไฟท์

 ผลงานภาพยนตร์ 

 ภาพยนตร์ 
 ปี ค.ศ. เรื่อง บทบาท หมายเหตุ 2008 เดอะแนร์โรว์ส อันธพาลสีขาว 2009 คืนนองเลือด: ตำนานแมรี แฮตเชท ไทเลอร์ เดอะมินิสเตอร์ส หลุยส์ 2010 ซุยไซด์ มอร์ต หนังสั้น 2011 เดอะมิวสิคเนวเอรืสต็อบ มาร์ค เฟริส 2012 เดอะเดวิลส์บิช ทริป หนังสั้น 2014 ยูมัสบีโจ้กกิง แอสโฮลด์ 2015 ซากรถไฟ สแตเทนไอแลนด์ออยล์ 2018 อะไรก็ได้ที่ผู้ชายทำได้ โมบี้ หนังสั้น โอเวอร์บอร์ด เจสัน 2019 ความผิดพลาด แกรี่ หนังสั้น 2020 คริสต์มาสบนจัตุรัส บาทหลวงคริสเตียน แฮธาเวย์ 2023 ภาพยนตร์เรื่อง สครีม เรื่องที่หกที่ยังไม่มีชื่อ กำลังถ่ายทำ
# ริส โคอิโร
ริส โคอิโร (เกิด 12 มีนาคม พ.ศ. 2522) เป็นนักแสดงภาพยนตร์ โทรทัศน์ และ เวที ชาวอเมริกัน เขาเริ่มแสดงในบรอดเวย์ แต่มีชื่อเสียงที่สุดจากบทบาทในจอ เช่น บิลลี่ วอลช์ในซีรีส์ทางโทรทัศน์เรื่อง เอนทัวเรจ

 ผลงานการแสดง 

 ภาพยนตร์ 
 ปี ค.ศ.  ชื่อเรื่อง  บทบาท  หมายเหตุ 2003  เมคกิ้งเรโวลูชั่น  นักเคลื่อนไหวชาวอิตาลี  2007  ลุค  เอซ  มามาส์บอย  ทริป  2009    มิสเตอร์ชิลด์ส  ลักพาตัวเคทลินน์  แดเนียล  แมนวิทเอ้าอะเฮด  ไดโน  2010  สโนว์แอนด์แอช  เบลส  30 วันคืน: วันที่มืดมน  พอล  ไลฟ์แฮพเพน  มาร์ค  ออเดอรืออฟเคออส  จอห์น  แมคกรูเบอร์  เยริค โนวิคอฟ  2011  สตรอว์ด็อก  นอร์แมน  อูะกู้ดโอลด์แฟชั่นออร์กี  มาร์คัส  2012  ไลฟ์แฮพเพน  มาร์ค  2013  แอสคูลแอสไอแอม  รอน  2014  4 นาที ไมล์ อีไล เดอะลาสโลนลีเพลส แซม เทย์เลอร์ 2015  เอนทัวเรจ  บิลลี่ วอลช์  2017  หุบเขาแห่งกระดูก  เนท  2018  ก็อตติ  ท่อรูดี้  2019  ตามหาสตีฟ แมคควีน  เรย์ ดาร์โรว์  ฮัสต์เลอร์ส  สเปนเซอร์  2022  เกมตัวแทน  รีส
# เหตุระเบิดในอิสตันบูล พ.ศ. 2565
เมื่อวันที่  เวลา 16:20 น. เวลาท้องถิ่น เกิดเหตุระเบิดบนถนนอิสติกลัล ในย่านเบอโยฆลู อิสตันบูล ประเทศตุรกี มีผู้เสียชีวิตในที่เกิดเหตุหกราย และบาดเจ็บอีก 81 คน

นครอิสตันบูลเป็นเป้าของการโจมตีจากกลุ่มก่อการร้ายมาแล้วในปี 2015 และ 2016 โดยกลุ่มรัฐอิสลาม (ไอเอส) และกองกำลังที่เกี่ยวข้องกันกับพรรคแรงงานเคอร์ดิสถาน (PKK) ก่อนหน้าในปี 2016 รัฐอิสลามเคยก่อเหตุระเบิดพลีชีพในพื้นที่เดียวกันนี้ มีผู้เสียชีวิตสี่ราย

ไม่มีกลุ่มใดออกมาอ้างความรับผิดชอบต่อเหตุก่อการร้ายนี้ ในขณะที่รัฐบาลตุรกีสงสัยว่าเป็นกลุ่มแบ่งแยกดินแดนเคอร์ดิสถาน โดยเฉพาะพรรค PKK และ PYD สัญชาติซีเรีย-เคอร์ดิช โดย PKK ปฏิเสธความรับผิดชอบ
# เอเปค 2003
เอเปค 2003 เป็นการประชุมระหว่าง 21 ประเทศสมาชิกความร่วมมือทางเศรษฐกิจเอเชีย-แปซิฟิก ซึ่งมีกำหนดจัดขึ้นที่ประเทศไทย ตลอดทั้งปี พ.ศ. 2546 มีการประชุมหลายครั้งทั่วประเทศไทยเพื่อหารือเกี่ยวกับสภาพเศรษฐกิจในปัจจุบันและนโยบายระดับโลกในอนาคต มีการประชุมสุดยอดผู้นำเขตเศรษฐกิจในวันที่ 20-21 ตุลาคม พ.ศ. 2546 ที่ ทำเนียบรัฐบาล และพระที่นั่งอนันตสมาคม กรุงเทพมหานครหนังสือสำนักเลขาธิการคณะรัฐมนตรี ที่ นร 0504/ว.209 ประธานาธิบดีจอร์จ ดับเบิลยู. บุช ของสหรัฐ ได้เข้าร่วมการประชุมสุดยอดผู้นำ ก่อนจะเดินทางไปเยือนอินโดนีเซีย ญี่ปุ่น ฟิลิปปินส์ สิงคโปร์ และออสเตรเลียต่อ โดยมีการกำหนดประเด็นสำคัญที่อาจเกิดขึ้นระหว่างการประชุมเอเปค และการเยือนเอเชียตะวันออกของประธานาธิบดีบุช

 หัวข้อหลัก 
หัวข้อของการประชุมเอเปค 2003 คือ "โลกแห่งความแตกต่าง: หุ้นส่วนเพื่ออนาคต" (Different worlds: Partnership for the Future) ซึ่งมีจุดมุ่งหมายเพื่อรวบรวมศักยภาพที่ยิ่งใหญ่ที่สุดของเขตเศรษฐกิจเอเปคทั้งหมดเพื่อรับมือกับความท้าทายในอนาคต โดยเฉพาะอย่างยิ่งการค้าเสรีและเปิดกว้างของเอเปคและการลงทุนในประเทศที่พัฒนาแล้วของเอเปค หัวข้อหลักนี้ได้รับการขยายโดยชุดรูปแบบย่อย 5 หัวข้อที่ออกแบบมาเพื่อชี้นำคณะทำงานของเอเปคในการบรรลุวัตถุประสงค์ของการประชุม

 โลโก้ 
โลโก้ของการประชุมสุดยอดเป็นภาพเรือพระที่นั่งสุพรรณหงส์ ซึ่งเป็นเรือพระที่นั่งของพระมหากษัตริย์ไทย เป็นสัญลักษณ์ของมรดกและวัฒนธรรมของประเทศไทย และความผูกพันอันแน่นแฟ้นของความสัมพันธ์ทางประวัติศาสตร์ เศรษฐกิจ สังคมและวัฒนธรรมของประเทศสมาชิกเอเปค ลูกโลกหมุนรอบเรือหลวงแสดงถึงค่านิยมของเอเปค ได้แก่ พลวัต การเชื่อมต่อโครงข่าย ความร่วมมือทางเศรษฐกิจระดับโลก และลัทธิภูมิภาค
# การแปลตรงตัว
การแปลตามรูปของภาษา หรือ การแปลตรงตัว  เป็นการแปลที่พยายามรักษาความหมายและโครงสร้างของภาษาต้นฉบับไว้ให้มากที่สุด โดยมีความถูกต้องแม่นยำเป็นหลัก แต่อาจมีการเปลี่ยนแปลงด้านโครงสร้างภาษาและการใช้คำ เพื่อให้เป็นไปตามหลักการใช้ภาษาของภาษาต้นฉบับ โดยการแปลในลักษณะนี้ มักใช้ในกลุ่มนักวิชาการที่ต้องการความถูกต้องของข้อเท็จจริง เพื่อจุดประสงค์ในด้านการศึกษาค้นคว้าหรือการนำไปปฏิบัติ เช่น การแปลฉลากยา ขั้นตอนการทดลอง คู่มือปฏิบัติการ กฎหมายสนธิสัญญาระหว่างประเทศ รายงานและเอกสารทางราชการhttps://erp.mju.ac.th/acticleDetail.aspx?qid=828

การแปลตรงตัวเป็นที่มาของมุกตลกและความรู้นอกตำรามากมาย โดยมักจะเกิดขึ้นกับนักแปลที่ไม่มีประสบการณ์หรือการแปลด้วยเครื่องมือแปลภาษา เช่น ประโยคภาษารัสเซียที่ว่า "дух бодр, плоть же немощна" ("วิญญาณเต็มใจ แต่เนื้อหนังอ่อนแอ") แต่เมื่อนำมาแปลตรงตัวเป็นภาษาอังกฤษจะได้เป็น "The vodka is good, but the meat is rotten" ("วอดก้านั้นดี แต่เนื้อกลับเน่า")
# เอ็นทีที
เอ็นทีที  เป็นบริษัทโทรคมนาคมของญี่ปุ่นที่มีสำนักงานใหญ่ในโตเกียว  เอ็นทีทีอยู่อันดับที่ 55 ใน Fortune Global 500 เอ็นทีทีเป็นบริษัทโทรคมนาคมที่ใหญ่เป็นอันดับสี่ของโลกในด้านรายได้ และเป็นบริษัทมหาชนที่ใหญ่เป็นอันดับสามในญี่ปุ่นรองจากโตโยต้า และโซนี่ ในเดือนมิถุนายน ค.ศ. 2022
# จาวล์
จาวล์ หรือ ชาวล์ (อักษรโรมัน: chawl) เป็นรูปแบบที่อยู่อาศัยที่พบได้ในอินเดียตะวันตก ลักษณะคล้ายกับแฟลต โดยทั่วไปมีลักษณะสำคัญคือเป็นที่อยู่อาศัยแบบคุณภาพต่ำ และมักเกี่ยวข้องกับความยากจน มีการก่อสร้างจาวล์ย้อนกลับไปได้ถึงทศวรรษ 1700 เพื่อเป็นที่อยู่อาศัยของคนงานในโรงงาน

จาวล์มีรากฐานมาจากบอมเบย์ในสมัยอาณานิคม คนงานเดินทางอพยพย้ายถิ่นมายังบอมเบย์ซึ่งเป็นศูนย์กลางการค้าของบริษัทอินเดียตะวันออก จากทั่วทุกสารทิศ ที่ดินในบอมเบย์นั้นไม่ได้ถูกแบ่งสรรปันส่วนอย่างเท่ากัน พ่อค้าและเจ้าหน้าที่ของอังกฤษอาศัยในบ้านพักตากอากาศขนาดใหญ่โตโอ่อ่า ส่วนคนชนชั้นแรงงานมีพื้นที่ไม่มากเหลือให้อยู่อาศัย จึงเป็นที่มีมาของการก่อสร้างจาวล์ขึ้นในลักษณะอะพาร์ตเมนต์ห้องเดี่ยวขนาดเล็กที่ห้องหนึ่งอาจอาศัยได้ถึงห้าคน จาวล์จึงมีลักษณะแน่นแออัด, ไม่สะอาด และไม่ปลอดภัย รวมถึงยังมีราคาสูงกว่าที่อยู่อาศัยคล้ายกันในเมืองอื่น ๆ ของอินเดียในเวลานั้น ตลอดที่ผ่านมา ถึงแม้จะมีความพยายามของรัฐในการแทนที่จาวล์ด้วยที่อยู่อาศัยที่มีคุณภาพดีกว่า แต่ในมุมไบในปัจจุบันก็ยังคงเหลือจาวล์อยู่ในพื้นที่ที่ยากจนสุดขั้วของเมือง

จาวล์มักมีลักษณะสูง 4-5 ชั้น แต่ละชั้นมีห้อง 8-16  ห้อง เรียกว่า kholi ในอาคารจะมีบันไดกลางและทางเดินทางตลอดความยาวของชั้นแต่ละชั้น A จาวล์จำนวนมากสร้างล้อมลานกว้างเล็ก ๆ ตรงกลางสำหรับเป็นพื้นที่ส่วนกลางของผู้อยู่อาศัย จาวล์จำนวนมากสร้างมาจากไม้และมักไม่ได้รับการซ่อมแซมดูแลที่เหมาะสม จาวล์จำนวนมากจึงอยู่ในสภาพที่อันตรายต่อผู้อยู่อาศัย จนในบางครั้งต้องเกิดการย้ายออกเพราะกลัวอาคารถล่ม
# Add oil
"Add oil" (แปล: เติมน้ำมัน) เป็นข้อความในภาษาอังกฤษแบบฮ่องกงที่ใช้เพื่อให้กำลังใจหรือแสดงความสนับสนุนแก่บุคคลอื่น คำนี้มาจากวลีภาษาจีน กาเหยา (หรือ เจียโหยว) คำว่า "แอดออยล์" นี้แปลตรงตัวมาจากวลีในภาษากวางตุ้ง และมีที่มาจากฮ่องกง ใช้สื่อสารกันทั่วไปในชาวฮ่องกงที่พูดสองภาษา 

"Add oil" สามารถแปลหยาบ ๆ ได้ว่า "สู้สู้" ("Go for it") กระนั้น วลีภาษากวางตุ้งนี้มักได้รับการยอมรับว่าเป็น "คำที่ยากที่สุดที่จะแปลให้ดี" ("the hardest to translate well") คำแปลตรงตัวนี้เป็นผลมาจากชิงลิช และคำยังถูกบรรจุอยู่ใน พจนานุกรมภาษาอังกฤษของออกซเฟิด ในปี 2018

 ศัพทมูลและประวัติศาสตร์ 

ในภาษากวางตุ้ง คำว่า กา (gā) แปลว่า "เติม" ("add") และ เหยา (yáu) แปลว่า "น้ำมัน" หรือ "เชื้อเพลิง" มีการอ้างว่าคำนี้มีใช้ครั้งแรกในภาษากวางตุ้งมาจากคำเชียร์ในมาเก๊ากรังปรีซ์ในยุคทศวรรษ 1960s เพื่อสื่อถึงการเหยียบคันเร่งก๊าสให้แรงขึ้น ซึ่งจะทำให้รถวิ่งเร็วขึ้นและมีความเร่งมากขึ้น หรือเป็นคำแทนการเติมน้ำมันลงถัง ในเวลานั้น คำนี้ใช้เป็น "คำเชียร์สำหรับทุกสถานการณ์" และมีใช้เฉพาะในภาษาจีนกลาง และ กวางตุ้ง

รูปอักษรโรมัน ga yau และคำแปลตรงตัวว่า add oil ถูกใช้บ่อยมากขึ้นอันเป็นผลจากจำนวนของชาวฮ่องกงที่พูดสองภาษามีอยู่มาก ส่วนรูปภาษาอังกฤษนั้นยิ่งมีใช้มากเป็นพิเศษในเยาวชนของฮ่องกง นอกจากนี้ ด้วยการสื่อสารผ่านตัวอักษรบนโลกออนไลน์ที่เพิ่มขึ้น มีส่วนทำให้วลีนี้ได้รับความนิยมสูงขึ้น

ในเดือนตุลาคม 2018 วลี "Add oil!" ได้รับการบรรจุลงในพจนานุกรมออกซเฟิดฉบับออนไลน์อย่างเป็นทางการ โดยระบุไว้ในหมวดหมู่ภาษาอังกฤษแบบฮ่องกง และยืนยันว่าคำนี้มีใช้มาตั้งแต่ปี 1964

 การใช้งาน 
alt=|thumb|"Add oil Hong Kong" ซึ่งเขียนสนับสนุนการประท้วงเมื่อปี 2019-20 บนกำแพงเลนนอน
วลีนี้มีการใช้งานได้ยืดหยุ่นสำหรับใช้ให้กำลังใจ ยกตัวอย่างเช่นในประโยคว่า "Add oil, you can do it!" ("เติมน้ำมัน[นะ]! เธอทำได้!") รวมถึงนิยมใช้ในการเชียร์นักกีฬาเช่นกัน

วลีได้รับความสนใจในระดับนานาชาติหลังการใช้งานในการประท้วงร่มเมื่อปี 2014. ศิลปินท้องถิ่นได้สร้าง "เครื่อง add oil" ขึ้น รวมถึงเปิดโอกาสให้ผู้สนับสนุนนานาชาติได้ทิ้งข้อความสนับสนุนชาวฮ่องกงไว้ด้วย

นอกจากนี้ ในระหว่างการประท้วงในปี 2019–20 ยังมีการใช้วลีนี้บ่อยมากเช่นกัน ทั้ง Add oil และคำกวางตุ้ง Gayau ถูกเขียนไว้บนกำแพงเลนนอนจำนวนสาก
# มาเบล คาเดนา
มาเบล คาเดนา (เกิด 23 กันยายน พ.ศ. 2533) เป็นนักแสดงโทรทัศน์ ละครเวที และภาพยนตร์ชาวเม็กซิกัน เธอได้ปรากฏตัวในโครงการต่าง ๆ ของเม็กซิโกได้แก่ ภาพยนตร์ปี ค.ศ. 2020, แดนซ์ออฟเดอะ 41 รับบท อมาดา ดิอาซ และซีรีส์โทรทัศน์เม็กซิกันปี ค.ศ. 2019 เรื่อง เฮอร์นัน ในบทเจ้าหญิงตลัซคาลเทคชื่อ เตกูเอลฮูเอตซิน เธอได้รับบทในภาพยนตร์อเมริกันเรื่องแรกในบท เนโมรา ในภาพยนตร์เรื่อง แบล็ค แพนเธอร์: วาคานด้าจงเจริญ ปี ค.ศ. 2022
# นิมรา บูชา
นิมรา บูชา  เป็นนักแสดงชาวปากีสถานที่ปรากฏตัวในละครวิทยุ ภาพยนตร์ เว็บซีรีส์ และ ยังแสดงละครเวที เธอรับบทเป็น ซาดัต ฮัสซัน มันโต ในภาพยนตร์ของ สารมาด คูศาสตร์ เรื่อง มันโต ซึ่งทำให้เธอได้รับการเสนอชื่อชิงรางวัล ลักซ์สไตล์อวอร์ด สาขานักแสดงสมทบหญิงยอดเยี่ยม

 อาชีพ 
เธอเริ่มต้นอาชีพจากโรงละครทราเวิร์ส ในปี พ.ศ. 2549 ตอนนี้เธอกำลังแสดงในละครโทรทัศน์หลายเรื่องในช่องต่าง ๆ ผลงานที่มีชื่อเสียงของเธอ ได้แก่ แดม และ เมร่า ยาคีน
# เดวิด พาสเกซี
เดวิด พาสเกซี (เกิด 22 ธันวาคม ค.ศ. 1960) เป็นนักแสดงและนักแสดงตลกชาวอเมริกัน ผลงานภาพยนตร์ของเขา ได้แก่ กราวด์ฮอกเดย์, สเตรนเจอร์วิทแคนดี้, ควบคุมความกระตือรือร้นของคุณ, รีเทิร์นทูมี, อิไอซ์ฮาร์เวสต์, วีป, แอทโฮมวิทเอมี เซดาริส, ลอดจ์ 49 และ หนังสือของโบบา เฟตต์

 ชีวิตในวัยเด็ก 
พาสเกซีเกิดในชิคาโก และเติบโตในเลกบลัฟฟ์ รัฐอิลลินอยส์ เขาจบการศึกษาจาก โรงเรียนมัธยมเลคฟอเรสต์
# ซามีนา อาหมัด
ซามีนา อาหมัด  เป็นนักแสดงภาพยนตร์และโทรทัศน์ นักแสดงละครเวที โปรดิวเซอร์ และผู้กำกับชาวปากีสถาน เธอเป็นนักแสดงโทรทัศน์ผู้มีประสบการณ์ซึ่งมีประสบการณ์การทำงานมากกว่า 50 ปีในอุตสาหกรรมบันเทิงภาษาอูรดู อาหมัดแสดงให้กับซีรีส์ที่ประสบความสำเร็จของพีทีวี หลายเรื่อง ได้แก่ วาริส (1979), อาฮัต (1991) และ แฟมิลีฟรอนต์ (1997) หนึ่งในบทบาทล่าสุดของเธอ ได้แก่ ซีรีส์ตลกสี่ส่วนที่ได้รับความนิยมอย่างแพร่หลายของจีโอทีวีเรื่อง กิส กี อาเยจี บารัต (2009–2012) และซีรีส์ดราม่าคอมเมดี้ชื่อดังของฮัมทีวีเรื่อง ซูโน จันดา (2018) และภาคต่อ ซูโน จันดา 2 (2019) สำหรับรางวัลของเธอที่มีต่ออุตสาหกรรมโทรทัศน์ เธอได้รับรางวัลไพรด์ออฟเพอร์ฟอร์แมนซ์จากรัฐบาลปากีสถาน ในปี ค.ศ. 2011
# แพตตี แฮร์ริสัน
แพตตี แฮร์ริสัน (เกิด 31 ตุลาคม ค.ศ. 1990) เป็นนักแสดงและนักแสดงตลกชาวอเมริกัน เธอมีชื่อเสียงจากบทบาทของเธอในซีรีส์ตลก เช่น ชริลล์ (2019–2021) และ ไอธิงยูชูดลีฟวิธทิม โรบินสัน (พ.ศ. 2562–ปัจจุบัน) รวมถึงภาพยนตร์ตลกเรื่อง ทูเกเธอร์ ทูเกเธอร์ (พ.ศ. 2564) โดยภาพยนตร์เรื่องหลังนี้ทำให้เธอได้รับการเสนอชื่อเข้าชิงรางวัลอินดีเพนเดนท์สปิริตอวอร์ด สาขานักแสดงนำหญิงยอดเยี่ยม

 ผลงานการแสดง 
 ภาพยนตร์ 
+ผลงานภาพยนตร์ของแพตตี แฮร์ริสัน ปี ค.ศ. เรื่อง บทบาท หมายเหตุ 2017 แบกแดด, ฟลอริดา แบมบี้ 2018 แชนแนลเซิร์ฟฟิง อัปโปโลเนีย มัวร์เฮาส์ อะซิมเปิลเฟเวอร์ กิโกะ เกลียว แฮร์วูแมน 2021 ทูเกเธอร์ ทูเกเธอร์ แอนนา เคเปอร์ รายากับมังกรตัวสุดท้าย หัวหน้าเผ่าหาง พากย์เสียง 2022 เมืองที่สาบสูญ แอลลิสัน คูลบลูคาร์ ผู้หญิง หนังสั้นว่ายน้ำสำหรับผู้ใหญ่ โดดเด่น: การเฉลิมฉลอง LGBTQ+ ตัวเธอเอง แม็ค & ริต้า สเตฟานี่
# พราบาฆ
พราบาฆ  หรือ บดาบาฆ (อักษรโรมัน: Bada Bagh, มาจากภาษาฮินดูสถาน แปลว่า "สวนใหญ่" หรือ "สวนหลวง") เป็นหมู่สวนและสิ่งปลูกสร้าง ตั้งอยู่ห่างไป 6 กิโลเมตรจากนครไชสัลเมร์ รัฐราชสถาน ประเทศอินเดีย ภายในประกอบด้วยสวนต้นมะม่วง และกลุ่มสิ่งปลูกสร้างเซโนทาฟรูปฉัตรี สร้างขึ้นโดยมหาราชาแห่งรัฐไชสัลเมร์ ในศตวรรษที่ 18-20 ตอนต้น.Bada Bagh  Department of Tourism, Government of Rajasthan website.

ไชต์ สิงห์ ที่สอง (Jait Singh II; 1497–1530) ซึ่งเป็นลูกหลานของมหาราวัล ไชสัล สิงห์ ปฐมราชาของรัฐไชสัลเมร์ ได้สร้างเขื่อนขึ้นเพื่อเก็บน้ำในพื้นที่ของบดาบาฆเมื่อศตวรรษที่ 16 ขณะขึ้นครองราชย์ ทำให้พื้นที่ของบดาบาฆเขียวขจีแม้จะอยู่กลางทะเลทราย หลังไชต์ สิ้นพระชนม์ ลูกชาย ลุนกรัน (Lunkaran, 1530-1551) ได้สร้างสวนขึ้นริมเขื่อนเก็บน้ำของบิดา พร้อมสร้างเซโนทาฟรูปฉัตรีขึ้นบนเขาที่มองลงมายังสวนนี้ นับจากนั้นมาได้มีการสร้างฉัตรีขึ้นระลึกถึงทั้งลุนกรันและบรรดาภัตตีคนอื่น ๆ สืบมา ฉัตรีที่ใหม่ที่สุดในบดาบาฆเป็นฉัตรีระลึกถึงมหาราวัล ชวาฮีร์ สิงห์ (Maharawal Jawahir Singh) สร้างขึ้นในศตวรรษที่ 20 แต่สร้างไม่เสร็จเนื่องจากเกิดการแบ่งเขตแดนอินเดียขึ้นเสียก่อน
# อัศวเมธ
อัศวเมธ  เป็นพิธีบูชายัญม้าที่ปรากฏในพระเวทของศาสนาพราหมณ์ เป็นพิธีที่ราชาอินเดียโบราณประกอบขึ้นเพื่อแสดงพระราชอำนาจและความยิ่งใหญ่ของพระองค์ โดยการปล่อยม้าให้วิ่งไปตามเมืองต่าง ๆ และมีกองทัพติดตามเป็นเวลาหนึ่งปี หากม้าไปยังเมืองใดแล้วราชาเมืองนั้นต้อนรับจะถือว่าราชาองค์นั้นยอมสวามิภักดิ์ แต่หากราชาเมืองใดจับม้าตัวนั้นจะถือเป็นศัตรูและต้องสู้รบกับกองทัพที่ติดตามม้า หากผ่านไปหนึ่งปีแล้วไม่มีผู้ใดทำอันตรายม้าจะมีการนำทางม้ากลับไปยังเมืองของราชาผู้ประกอบพิธีก่อนจะบูชายัญม้า จากนั้นราชาผู้ประกอบพิธีจะได้รับการประกาศเป็นราชาเหนือราชาทั้งปวง

ข้อเขียนเกี่ยวกับพิธีอัศวเมธที่เป็นที่รู้จักดีที่สุดคือ อัศวเมธิกบรรพ  หรือบรรพแห่งม้าอัศวเมธ ซึ่งเป็นบรรพที่ 14 ของมหากาพย์ มหาภารตะ ประกอบด้วย 2 บรรพย่อยและ 96 ตอนGanguli, K.M. (1883-1896) "Aswamedha Parva" in The Mahabharata of Krishna-Dwaipayana Vyasa (12 Volumes). CalcuttaDutt, M.N. (1905) The Mahabharata (Volume 14): Ashwamedha Parva. Calcutta: Elysium Press ในบรรพนี้กล่าวถึงพระกฤษณะและฤๅษีวยาสแนะนำราชายุธิษฐิระให้ประกอบพิธีอัศวเมธเพื่อประกาศอำนาจของกรุงหัสตินาปุระหลังเสร็จสิ้นสงครามทุ่งกุรุเกษตร มีบันทึกว่าราชาอินเดียโบราณหลายพระองค์ประกอบพิธีนี้ โดยราชาองค์แรกที่ประกอบพิธีอัศวเมธคือปุรุกุตสะในสมัยพระเวทช่วงต้น ในสหัสวรรษที่ผ่านมามีพิธีอัศวเมธเพียงแค่ 2 ครั้ง ครั้งล่าสุดเกิดขึ้นในปี ค.ศ. 1741 โดยมหาราชาชัยสิงห์ที่ 2 แห่งชัยปุระ
# ปแชวอดุฟ
ปแชวอดุฟ  เป็นหมู่บ้านในเขตเทศบาลดอว์คอบึตชุฟ ภายในเขตเทศมณฑลครูบีแยชุฟ จังหวัดลูบลิน ทางตะวันออกเฉียงใต้ของประเทศโปแลนด์ ใกล้กับชายแดนประเทศยูเครน ตั้งอยู่ห่างจากเมืองดอว์คอบึตชุฟไปทางตะวันตกเฉียงใต้ประมาณ 15 กิโลเมตร (9 ไมล์) ห่างจากเมืองครูบีแยชุฟไปทางใต้ 39 กิโลเมตร (24 ไมล์) และห่างจากเมืองลูบลิน (เมืองหลักของจังหวัด) ไปทางตะวันออกเฉียงใต้ 129 กิโลเมตร (80 ไมล์)

ปแชวอดุฟตั้งอยู่ในภูมิภาคประวัติศาสตร์กาลิเชีย หมู่บ้านนี้มีประชากร 413 คน ณ พ.ศ. 2564
# ทะเลสาบครีสระ
ทะเลสาบครีสระ (อักษรโรมัน: Gadisar) เป็นทะเลสาบมนุษย์สร้างในอำเภอไชสัลเมร์ รัฐราชสถาน ประเทศอินเดีย สร้างขึ้นโดยปฐมราชาอห่งรัฐไชสัลเมร์ มหาราชา ราวัล ไชสัล ในปี 1156 และต่อมาถูกสร้างขึ้นใหม่โดยคทสี สิงห์ (Gadsi Singh) ในราวปี 1367 ตั้งอยู่ห่างไป 1.5 กิโลเมตรจากป้อมไชสัลเมร์ ว่ากันว่าในสมัยโบราณ น้ำจากทะเลสาบนี้เป็นแหล่งชลประทานของไชสัลเมร์ทั้งเมือง อย่างไรก็ตาม ในปัจจุบันน้ำในทะเลสาบต้องต่อมาจากคลองอินทิรา คานธี มิฉะนั้นน้ำในทะเลสาบจะแห้ง

ทะเลสาบตั้งอยู่ทางใต้ของไชสัลเมร์ ชื่อเดิมเมื่อแรกสร้างคือทะเลสาบ ไชสลาสร (Jaisalasar Lake) เพื่อให้เกียรติแด่ราชาไชสัลผู้สร้างทะเลสาบนี้ เมื่อสร้างแล้วเสร็จ ทะเลสาบนี้ถือเป็นแหล่งน้ำเดียวในภูมิภาคไชสัลเมร์ ต่อมาหลังทะเลสาบถูกสร้างขึ้นใหม่โดยคทสี สิงห์ (Gadsi Singh) ก็ได้เปลี่ยนชื่อใหม่เป็นทะเลสาบคทีสร จนถึงปัจจุบัน ทะเลสาบในปัจจุบันเป็นแหล่งท่องเที่ยวยอดนิยม ภายในทะเลสาบและโดยรอบยังเต็มไปด้วยฉัตรีและมนเทียรมากมาย
# เอ็ม-150
เอ็ม-150 (อังกฤษ : M-150) เป็นเครื่องดื่มชูกำลังไม่อัดลม จำหน่ายโดยบริษัท โอสถสภา จำกัด (มหาชน) จำหน่ายในขวดแก้วขนาด 150 มิลลิลิตร ใน พ.ศ. 2553 มีรายงานว่าเอ็ม-150 มีส่วนแบ่งการตลาดร้อยละ 65 แต่ลดลงเหลือร้อยละ 46 ในปี พ.ศ. 2557

thumb|150px|ขวดเครื่องดื่ม M-150 วางขายเมื่อปี พ.ศ.2553